|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

**2023.gada 25.maijā Nr. GND/2023/466**

 **(protokols Nr.8; 12.p)**

**Par dzīvojamās telpas Nr.5 sociālā dzīvojamā mājā “Blomīte”, Ozolkalns, Beļavas pagasts, Gulbenes novads, īres līguma termiņa pagarināšanu**

Gulbenes novada pašvaldības dokumentu vadības sistēmā 2023.gada 16.maijā ar reģistrācijas numuru GND/5.5/23/1084-T reģistrēts **…** (turpmāk – iesniedzējs), dzīvesvieta: …, 2023.gada 16.maija iesniegums, kurā izteikts lūgums pagarināt dzīvojamās telpas Nr.5, kas atrodas sociālā dzīvojamā mājā “Blomīte”, Ozolkalnā, Beļavas pagastā, Gulbenes novadā, īres līguma darbības termiņu.

Gulbenes novada pašvaldības dokumentu vadības sistēmā 2023.gada 25.maijā ar reģistrācijas numuru GND/2023/466 reģistrēts Gulbenes novada Stāmerienas pagasta pārvaldes iesniegumus, kurā lūgts rast iespēju iesniedzējam pagarināt izīrētās dzīvojamās telpas Nr.5, kas atrodas sociālajā dzīvojamajā mājā „Blomīte”, Ozolkalnā, Beļavas pagastā, Gulbenes novadā, īres līgumu uz diviem mēnešiem, līdz tiks pabeigti Gulbenes novada Stāmerienas pagasta administratīvās ēkas energoefektivitātes būvdarbi.

Likuma “Par palīdzību dzīvokļa jautājumu risināšanā” 21.8 panta otrā daļa nosaka, ka sociālā dzīvokļa īres līgumu noslēdz uz laiku, kas nav ilgāks par diviem gadiem. Pašvaldības atbildīgā institūcija ik pēc sešiem mēnešiem pārliecinās, vai nav zuduši apstākļi, uz kuru pamata sociālais dzīvoklis izīrēts attiecīgajai personai (ģimenei). Ja pēc līguma termiņa beigām persona (ģimene) nav zaudējusi tiesības īrēt sociālo dzīvokli, personai (ģimenei) ir tiesības prasīt, lai tiek noslēgts jauns sociālā dzīvokļa īres līgums. Ja pēc līguma termiņa beigām persona (ģimene) ir zaudējusi tiesības īrēt sociālo dzīvokli, tai ir tiesības prasīt pašvaldības palīdzību dzīvokļa jautājumu risināšanā, ievērojot šā likuma noteikumus.

Dzīvojamās telpas īres līgums ar iesniedzēju noslēgts uz noteiktu laiku, tas ir, līdz 2023.gada 31.maijam.

Atbilstoši Gulbenes novada pašvaldības grāmatvedības uzskaites datiem iesniedzējam uz iesnieguma izskatīšanas dienu nav nenokārtotu maksājumu saistību par dzīvojamās telpas īri un pamatpakalpojumiem.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Ņemot vērā minēto, pamatojoties uz likumu “Par palīdzību dzīvokļa jautājumu risināšanā” 21.8 panta otro daļu, Pašvaldību likuma 4.panta pirmās daļas 10.punktu un Sociālo un veselības jautājumu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, Gulbenes novada dome NOLEMJ:

1. PAGARINĀT dzīvojamās telpas Nr.5, kas atrodas sociālā dzīvojamā mājā “Blomīte”, Ozolkalnā, Beļavas pagastā, Gulbenes novadā, īres līgumu ar … uz laiku līdz 2023.gada 31.jūlijam.

2. NOTEIKT … viena mēneša termiņu dzīvojamās telpas īres līguma pārjaunošanai.

3. NOTEIKT, ka šis lēmums zaudē spēku, ja .. līdz 2023.gada 30.jūnijam nav pārjaunojusi dzīvojamās telpas īres līgumu.

4. UZDOT Gulbenes novada sociālajam dienestam, reģistrācijas numurs 90009224490, juridiskā adrese: Dīķa iela 1, Gulbene, Gulbenes novads, LV-4401, sagatavot un pārjaunot dzīvojamās telpas īres līgumu.

5. Lēmuma izrakstu nosūtīt: ….

Gulbenes novada domes priekšsēdētājs A.Caunītis

Sagatavoja: Ligita Slaidiņa